30.5.2022.
HR
Službeni list Europske unije
L 147/47
(6)
Na temelju broja potvrde o homologaciji 602/5/2018 helij nije među plinovima za koje je ventil boce homologiran.
Stoga se bocu nije smjelo puniti helijem.
(7)
Oznaka koju je proizvođač stavio na bocu nije bila u skladu s člankom 15.
Direktive 2010/35/EU o fizičkom obliku grčkog simbola Pi.
Oznaka nije bila u skladu ni sa zahtjevima iz odjeljka I.1. pododjeljka 6.2.2.8.
Priloga I.
Direktivi 2008/68/EZ ni sa zahtjevima iz stavka 12.2.2. norme EN ISO 11118:2015 u pogledu visine simbola Pi i teksta „DO NOT REFILL”.
Nadalje, oznaka nije bila u skladu sa zahtjevima iz odjeljka I.1. stavaka od 6.2.2.7.2. do 6.2.2.7.4.
Priloga I.
Direktivi 2008/68/EZ ni s normom EN ISO 11118:2015 u pogledu informacija koje trebaju biti prikazane.
Konkretno, radni tlak uopće nije naveden, a referentna norma i broj prijavljenog tijela navedeni su pogrešno.
Dimenzije oznake za „nezapaljive, netoksične plinove” također su bile manje od onih propisanih u odjeljku I.1. stavku 5.2.2.2.1.1.2.
Priloga I.
Direktivi 2008/68/EZ.
(8)
Oznaka na ambalaži također je sadržavala nesukladnosti, konkretno oznaku CE, koja nije odobrena Direktivom 2010/35/EU, te pogrešan broj prijavljenog tijela.
(9)
Ispitivana boca imala je pukotinu na dnu vrata, u šavu tvrdog lemljenja.
Naslaga kristala upućivala je na to da je došlo do istjecanja.
(10)
Francusko tijelo za nadzor tržišta obavijestilo je uvoznika i distributera o nesukladnostima uočenima u istrazi.
Međutim, ti gospodarski subjekti nisu dostavili odgovarajući odgovor.
(11)
Prijavljeno tijelo Technická inšpekcia (Slovačka) izdalo je 31. listopada 2019.
novu potvrdu o odobrenju.
(12)
U skladu s člankom 30. stavkom 4.
Direktive 2010/35/EU francusko tijelo za nadzor tržišta privremeno je s tržišta povuklo boce proizvedene prije 31. listopada 2019.
i o toj mjeri obavijestilo Komisiju i države članice.
Odluka je objavljena 3. siječnja 2020.
(13)
Švedska agencija za civilnu zaštitu uložila je 23. siječnja 2020. prigovor na jedan od nalaza izvješća o ispitivanju koje je sastavilo francusko tijelo za nadzor tržišta.
Na temelju tog prigovora pokrenuta je primjena članka 31. stavka 1.
Direktive 2010/35/EU, u skladu s kojim Komisija mora donijeti odluku nakon savjetovanja s državama članicama i relevantnim gospodarskim subjektima.
(14)
Komisija je 15. travnja 2021. pozvala države članice, proizvođača i uvoznike da dostave svoja stajališta o predmetu, posebno u pogledu primjerenosti mjere koju je donijelo francusko tijelo za nadzor tržišta i rizika koji proizvod predstavlja.
(15)
Komisija je 10. lipnja 2021. predmet predstavila Skupini za administrativnu suradnju tijela za nadzor tržišta, osnovanoj u skladu s člankom 28. točkom (b) Direktive 2010/35/EU.
Komisija je 14. lipnja 2021.
predstavila predmet stručnoj skupini za prijevoz opasnih tvari osnovanoj u skladu s člankom 8.a stavkom 4.
Direktive 2008/68/EZ.
(16)
U postupku savjetovanja svoje je doprinose dostavilo šest država članica i nijedan gospodarski subjekt.
U stajalištima proslijeđenima Komisiji potvrđene su nesukladnosti proizvoda u pogledu pakiranja, dokumentacije, obilježavanja i označivanja, početne inspekcije i ispitivanja te nadzora proizvodnje.
Osim toga, boca je predstavljala jasan rizik za sigurnost korisnika.
Nijedna država članica nije smatrala da mjera koju je donijelo francusko tijelo za nadzor tržišta nije opravdana.
(17)
Pregledom dokaza koje je dostavilo francusko tijelo za nadzor tržišta potvrđuje se da prethodno navedene boce helija nisu sukladne sa zahtjevima iz Direktive 2008/68/EZ i Direktive 2010/35/EU.
Te boce helija stoga predstavljaju jasan rizik za sigurnost korisnika te bi ih trebalo povući s tržišta,